kardosdrur/scandi-wiki huggingface dataset:
Paul Auster

Paul Benjamin Auster (født 3. februar 1947 i Newark, New Jersey, USA) er en amerikansk forfatter.

Auster blev født i Newark, New Jersey. I 1970, efter at have fået sin eksamen fra Columbia University, flyttede han til Frankrig, hvor han boede indtil 1974. Da flyttede han tilbage til USA. Samme år mødte han sin første kone, Lydia Davis. I 1977 fik de sønnen Daniel. Ægteskabet holdt til 1978, hvor de blev skilt. 

Den 23. februar 1981 mødte han den unge forfatter Siri Hustvedt til digt-oplæsning. Det næste år, 1982, blev han og Siri gift. På næsten samme tid debuterede han som forfatter i detektivromanen Squeeze Play, som han skrev under pseudonymet Paul Benjamin.

Hans gennembrud kom med tre romaner samlet i bogen New York Trilogien. Siden har han udgivet en lang række romaner, som alle er oversat til dansk.

Han bor i Brooklyn, New York, sammen med sin kone, forfatteren Siri Hustvedt. Sammen har de datteren Sophie, født i 1987.

Auster har også været involveret i manuskripter til filmene Smoke, Blue in the Face og Lulu on the Bridge. Sidstnævnte instruerede han selv.

Udvalgte værker 
 New York Trilogien (The New York Trilogy) (1987) 
 I det sidstes land (1987)
 Moon Palace (1989)
 Tilfældets musik (1990)
 Leviathan (1992)
 Mr Vertigo (1994)
 Timbuktu (1999)
 Illusionernes bog (2002)
 Orakelnat (2003)
 Brooklyn Dårskab (The Brooklyn Follies) (2005)
 Usynlig (Invisible) (2009)
 Sunset Park (Sunset Park) (2010)
 "Vinternoter (Winter Journal'') (2012)
 4321 (2017)

Eksterne henvisninger 
 

Romanforfattere fra USA
Postmoderne litteratur
Newark

Newark er en by i USA og staten New Jerseys største med har  indbyggere. Det er en industriby 16 km vest for New York City. Byen ligger ud til Atlanterhavet ved udmundingen af floden Passaic River og indgår i New Yorks storbyområde.

Ved byen ligger den meget brugte Newark Liberty International Airport.

Personer fra Newark

Richard Florida (1957-), økonom, sociolog

Referencer

Eksterne henvisninger 

 

Forstæder til New York City
Christian S. Nissen

Christian Sandø Nissen (født 26. juli 1945) var generaldirektør i DR fra 1994 til 5. oktober 2004, hvor han blev afskediget af DR's bestyrelse. Der blev ikke givet nogen officiel begrundelse for fyringen, men den kom efter adskillige måneders uenighed med DRs bestyrelse og bestyrelsesformand Jørgen Kleener, udpeget af Venstre. I foråret 2007 udgav han en bog om årene i DR (”Generalens veje og vildveje”) på Gyldendal, hvor han beskriver uenigheden med Jørgen Kleener.

Christian S. Nissen voksede op i et højskolemiljø på Antvorskov Højskole ved Slagelse, hvor hans forældre var forstandere. Han er cand.phil. i samfundsfag fra Københavns Universitet og cand.scient.pol. fra Aarhus Universitet 1975. Fra 1972 til 1977 var han adjunkt og lektor i international politik på Institut for Statskundskab ved Københavns Universitet. Han blev i 1977 fuldmægtig i Miljøministeriet og fra 1981 fuldmægtig i Budgetdepartementet, Finansministeriet. 

Fra 1985 var han administrator ved Nationalmuseet og fra 1991 til 1994 administrerende direktør for Rigshospitalet.

Christian S. Nissen er i dag rådgiver og foredragsholder. Han er 'Visiting Researcher', Center for Civil Society Studies, Copenhagen Business School, medlem af bestyrelsen for FORUM, Inst. for Statskundskab, Københavns Universitet, medlem af det eksterne redaktionspanel for Kulturstyrelsens rapportering om mediernes udvikling i Danmark og formand for bestyrelsen, Huset DeltagerDanmark.

2006-2016 adjungeret professor ved Copenhagen Business School, Research associate ved the Media Management and Transformation Centre, Jönköping International Business School ([MMTC])2008-2011.  Formand for Roskilde Universitets (RUC's) bestyrelse 2008-2011 og formand for bistandsorganisationen CARE Danmark 2013-2018 samt medlem af Board of Directors, CARE International (Geneve). Han har været medlem af bestyrelsen for Det danske Filminstitut. I en årrække arbejdede han på medieområdet for Council of Europe (Europarådet) og for Open Society Institute i London (OSI), en del af George Soros Foundation, som medlem af instituttets Editorial Commission for projektet "Mapping Digital Media: Journalism, democracy and values"
.

Forfatter/redaktør af artikler og bøger om international politik, offentlig forvaltning, ledelse og medier.

Noter

Eksterne henvisninger 
 Christian Nissens hjemmeside

 

Erhvervsfolk fra Danmark
Personer fra Slagelse
Ansatte i DR
Personer i Kraks Blå Bog
Politologer fra Danmark
Mosul

Mosul (på kurdisk: Mûsil), er en by i provinsen Ninawa i det nordlige Irak. Byen ligger ved bredden af floden Tigris 220 km nordvest for Bagdad. Byens indbyggere er hovedsageligt arabere, mens det omkringliggende område er kurdisk domineret. Byen har  indbyggere, dermed er Mosul Iraks tredjestørste by. 

Efter invasionen af Irak 2003 blev Saddam Husseins sønner Uday Hussein og Qusay Hussein dræbt i Mosul 2. juli 2003, og byen har siden været præget af konfrontationer mellem irakiske oprørere og amerikanske besættelsestropper.

Mosul og Nineve-sletten har traditionelt været hjemsted for mange kristne, som har har udgjort majoriteten af områdets befolkning. Under Saddam Husseins styre foregik der imidlertid en systematisk 'arabisering' af området. Under Irakkrigen er de kristne konsekvent enten blevet fordrevet fra Mosul af radikale muslimer eller dræbt af dem. Således anslås det, at der i 2003 boede omkring 200.000 kristne i Mosul. I dag anslås antallet til omkring 90.000.

70 km nord for byen ligger Mosul-dæmningen, der har navn efter byen og genererer strøm til byens indbyggere og store dele af omegnen.

Referencer

Eksterne henvisninger 

Kurdistan
Tigris

Tigris er en irakisk flod. Den er den østlige gren, der sammen med Eufrat definerer Mesopotamien (= Landet mellem floderne). Floden udspringer i Taurusbjergene i det østlige Tyrkiet. I modsætning til den langsomtflydende Eufrat har Tigris bratte banker, så vandet løber hurtigt, hvad der har skaffet den sit navn fra middelpersisk Tigra (= pilen). Dette er bevaret i flodens arabiske navn Dijlah, der er arabisk for "pil".  Tigris betyder på kurdisk "den hurtige". 

Floden er ca 1.900 km lang og løber sammen med Eufrat nær byen Al Qurna i det sydlige Irak. Derved dannes Shatt al-Arab, som udmunder i den Persiske Golf.

Både Bagdad, Tikrit, Mosul og Basra ligger ved bredden af Tigris. 
I Bibelen står der: I Eden udsprang en flod, der vandede haven. Udenfor delte den sig og blev til fire strømme. Den første hedder Pishon; den snor sig gennem hele landet Havila, hvor der er guld. Guldet i det land er fint; der er også bedellium og shoham-sten. Den anden flod hedder Gihon; den snor sig gennem hele landet Nubien. Den tredje flod hedder Tigris; den løber øst for Assur. Den fjerde flod er Eufrat.

Mosul-dæmningen, der ligger omkring 70 km nord for Mosul opdæmmer floden og genererer strøm til store dele af området.

Referencer

Eksterne henvisninger 
 Landkort og fotos

Bibelske steder
Vandløb i Tyrkiet
Vandløb i Irak
Koreakornel

 
Koreakornel (Cornus kousa) eller blomsterkornel er en løvfældende, mellemhøj busk eller et lille træ. Busken er lidt sart de første 4-5 år, men derefter er den fuldt hårdfør. Frugterne smager syrligt og kan bruges som marmelade. Navnet skrives ofte korea-kornel.

Beskrivelse 
Planten har en opret vækstform, men sidegrenene kan godt være overhængende. Barken er først lysegrøn, men senere bliver den brunrød. Til sidst er den grå og afskallende. Knopperne er modsatte og brunrøde. Bladene er typiske Kornel-blade: helrandede med buede nerver. Oversiden er mørkegrøn, mens undersiden er lyst blågrøn og hårklædt. Høstfarven er rød. 

Blomstringen sker i juni. Blomsterne er samlet i kugleformede hoveder, og de enkelte blomster ser ikke ud af meget. Det gør til gengæld de fire snehvide eller let lyserøde højblade under hver blomsterstand. Frugten er en rød, jordbæragtig samlefrugt, der består af små stenfrugter.

Rodnettet er kraftigt og fint forgrenet. 

Højde x bredde og årlig tilvækst:. Målene kan anvendes ved udplantning. 
8 × 4 m (30 × 20 cm/år).

Hjemsted 
Koreakornel hører hjemme i blandede løvskove i Korea, men også i Japan og Kina findes den. 

I Namhae, Karasan og Tongyŏng områderne inden for Hallyŏ-Haesang-nationalparken, Korea vokser arten i blandede løvskove sammen med bl.a. butbladet liguster, bæræble, dværgcitron, fliget kranstop, have-aucuba, japansk bøg, japansk kristtorn, japansk løn, kinesisk ene, lampepudsergræs, mangeblomstret rose, silkepæon, skærmsølvblad, småbladet buksbom, stor japankvæde, ussuripære, Viburnum wrightii (en art af snebolle) og violblåskæg

Anvendelse 
Normalt dyrker man varieteten Cornus kousa var. Chinensis. I Danmark høstes der frø af et særligt kraftigt eksemplar af Cornus kousa i Arboretet i Hørsholm, som var 'Månedens plante' i juni 2003.

Note 

Buske
Hvide blomster
Haveplanter
Kornel
Jaroslav Hašek

Jaroslav Hašek (født 30. april 1883 i Prag, død 3. januar 1923 i Lipnice nad Sázavou) var en tjekkisk forfatter. Hans berømmelse bygger på romanen Den gode soldat Svejks eventyr, som han ikke nåede at få gjort færdig inden sin død.

Henvisninger 
 

Romanforfattere fra Tjekkiet
Novelleforfattere fra Tjekkiet
Satirikere
Hvid kornel

 
Hvid kornel (Cornus alba) er en op til 3 meter høj busk, der i Danmark anvendes i haver, men også træffes vildtvoksende på fugtig bund nær bebyggelse.

Beskrivelse 
Hvid kornel er en løvfældende busk med en bred og åben, opstigende vækstform. Barken er først lysegrøn med hvid dug. Senere bliver den klart rød på alle sider. Gamle grene kan få gråbrun og ru, opsprækkende bark. Knopperne er modsatte og tiltrykte, smalle og rødlige. Bladene er ovale til ægformede med kort spids, buede ribber og hel rand. Oversiden er klart grøn, mens undersiden er mat lysegrøn. Høstfarven er orangerød til mørkerød.

Blomsterne sidder i kugleformede skærme i spidsen af skuddene. De enkelte blomster er korsformede og hvide, men ret små. Frugterne er stenfrugter, som først er hvide (deraf navnet!), men som senere bliver lyseblå. Frøene modner godt og spirer villigt.

Rodnettet består af højtliggende og grove hovedrødder, som forgrener sig i et filtagtigt, meget tæt netværk af finrødder. Grene, som har jordkontakt, slår rod. Rodnettet har en meget speciel, lidt hengemt eller muggen lugt.

Højde x bredde og årlig tilvækst: 4 × 4 m (30 × 30 cm/år).

Voksested 
Arten findes vildtvoksende i kratskove langs vandløb og i blandede løv- og nåleskove i højder mellem 600 og 2.000 m i Sibirien, Centralasien, Kina og Korea. I Savanskbjergene er klimaet meget fugtigt og byger kommer med korte mellemrum. I begyndelsen af maj stiger temperaturerne hastigt fra nogle graders frost til 30 graders varme. I slutningen af måneden bliver vejret meget solrigt og varm, sådan at foråret bryder frem med stor fart. Uden for landsbyen Kushabar findes en bjergskråning, som er moderat tør til tør. Her vokser arten sammen med bl.a. Agrimonia pilosa (en art af agermåne), firblad, hindbær, almindelig humle, almindelig kællingetand, majblomst, almindelig torskemund, voldtimian, strudsvinge, Arabis incarnata (en art af kalkkarse), bugtet kløver, dunet vejbred, filtbladet kongelys, finsk rose, fladkravet kodriver, flerfarvet ærenpris, fruebær, haveribs, hundeviol, liden frøstjerne, lodden perikon, musevikke, norsk potentil, nøgleklokke, prikbladet perikon, skovfyr, skovjordbær, slangeurt, sort druemunke, svaleurt, sølvpotentil og vortebirk

Bær 
Bærrene er meget beske, men spises gerne af fugle.

Note

Kilde 
 Signe Frederiksen et al., Dansk flora, 2. udgave, Gyldendal 2012. .
 Sten Porse: Plantebeskrivelser, DCJ 2003 (CD-Rom).

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 

Haveplanter
Buske
Hvide blomster
Kornel
Maske

En maske består af et stykke materiale, som dækker ansigtet.

Masker har været anvendt i meget lang tid til såvel praktiske som ceremonielle formål:

Til religiøse formål, forestiller bærerne af masker ånder eller dæmoner. Masker brugt i dramaet i det antikke Grækenland har forbindelse til religion og de fungerer også som råbere. Særlige makeup-effekter i moderne film og teater har samme kultiske virkning.

Under karneval fx i Brasilien og Venedig anvendes ofte masker.

I Danmark er fastelavn en kærkommen lejlighed for skolebørn til at klæde sig ud med bl.a. masker, lige som både børn og voksne klæder sig ud til Halloween.

En anden form for masker bruges i computergrafik, hvor hele eller dele af objekter kan skjules.

Masketyper 
 Dødsmaske
 Gasmaske

Eksterne henvisninger 

 Masken von Bolivien

Fodnoter 

Kultur
 
Udklædning
Cantileverbremse

En cantileverbremse er en type centertræksbremse til cykler, hvor bremserne er fastgjorte på hver sin side af hjulet og påvirkes ens ved et træk midt mellem dem.

Se også 
 Cantilever

Cykeldele
Bremser
Arturo Benedetti Michelangeli

Arturo Benedetti Michelangeli (5. januar 1920 – 12. juni 1995) var en italiensk pianist. 

Han var født i Brescia og fik straks fra sin tidlige ungdom status som en af sin tids store pianister. Han var en sensibel kunstner, som var meget afhængig af ydre og indre arbejdsvilkår. Han medbragte sit eget flygel og sin egen klaverstemmer til koncerter, og han aflyste ved flere lejligheder en koncert med kort varsel, fordi han ikke følte sig i form. Han er især berømt for sit uforlignelige anslag og for sin nærmest fanatiske jagt på teknisk perfektion, samt på den størst mulige farvepalet af tonenuancer. 

Han døde i Lugano.

Eksterne henvisninger 
 Dokumentation om Michelangeli (, ,  og )

Pianister fra Italien
George Butterworth

George Butterworth (født 12. juli 1885 i London, død 5. august 1916 i slaget ved Somme) var en engelsk komponist og musiketnolog. Han er mest kendt for sine engelske sange, navnlig til digte fra A.E. Housman: A Shropshire Lad.

Komponister fra England
Klassiske komponister fra det 20. århundrede
Personer fra London
Briter i 1. verdenskrig
Erich Maria Remarque

Erich Maria Remarque (født 22. juni 1898 i Osnabrück, Tyskland, død 25. september 1970) født Erich Paul Remark var en tysk forfatter som opnåede international berømmelse. 
Hans hovedværk er den delvist selvbiografiske roman Intet nyt fra vestfronten (Im Westen nichts Neues) fra 1929, der beskriver krigens gru set fra en 19-årig soldats synsvinkel. 
Han skrev flere bøger om forholdene under- og efter krig, altid ud fra et pacifistisk synspunkt. Intet nyt fra Vestfronten og flere af hans andre bøger blev internationale bestsellere. 

I 1916 da Remarque var 18 år gammel, blev han indkaldt til tjeneste i den tyske hær. 1. verdenskrig rasede og i juni 1917 blev Remarque udstationeret på vestfronten: Frankrig. Her gjorde han tjeneste i infanteriet indtil han den 31. juli 1917, blev såret af granatsplinter i venstre ben, højre arm og halsen. Han blev sendt til et hospital i Tyskland, hvor han kom sig. Han blev ikke sendt tilbage i kamptjeneste, men forblev i hæren til krigens afslutning den 11. november 1918. 

Intet nyt fra Vestfronten blev skrevet på få måneder i 1927, men blev først udgivet i 1929 da Remarque ikke kunne finde forlag, der ville udgive den før. Bogen blev næsten øjeblikkeligt en international bestseller og oversat til mange sprog. En fransk anmelder, som selv havde været soldat under krigen, skrev: "En røst har talt for alle – uanset nationalitet..." 

I 1933 da Adolf Hitler og nazisterne kom til magten, blev Remarques bøger sat på listen over "forbudte" bøger. Mange af Remarques værker endte på nazisternes bogbål. Grunden var at flere af Remarques bøger, ikke mindst Intet nyt fra Vestfronten, indeholder kritik og fordømmelse af krig som meningsløs og altødelæggende. 
Nazister spredte falsk propaganda om, at Remarque skulle være af fransk jødisk oprindelse, og at hans rigtige efternavn var Kramer (hans efternavn stavet bagfra). 
Der findes stadig biografier, som fastholder, at Kramer var Remarques oprindelige navn. 

Den nazistiske propaganda sagde desuden, at Remarque aldrig havde gjort aktiv soldatertjeneste under 1. verdenskrig – trods beviser for det. 

Pga. nazisterne følte Remarque sig ikke længere hjemme i Tyskland og flyttede i 1931 til Schweiz sammen med sin kone. Da 2. verdenskrig brød ud emigrerede han til USA, hvor han i 1947 blev amerikansk statsborger. I 1948 flyttede han tilbage til Schweiz med sin nye hustru, den tidligere Hollywood-stjerne Paulette Goddard. De levede sammen i Schweiz til hans død i 1970.
 
Elfriede Scholz – Remarques søster blev i Tyskland efter at Remarque havde forladt landet for stedse. Hun blev arresteret af nazisterne i 1943 og sigtet for "undergravelse af moralen", idet hun skulle have sagt at krigen var tabt. Den egentlige grund var nok, at hun var Remarques søster. Remarque var undsluppet nazisterne, og hans søster måtte lide straffen som var tiltænkt ham. Elfriede Scholz blev henrettet ved halshugning den 16. december 1943.

Referencer 

Romanforfattere fra Tyskland
Tysklands militære personel i 1. verdenskrig
Black Hills

Black Hills – eller de sorte bakker – er blevet synonymt med en bjergkæde i det midterste USA, nærmere bestemt i delstaterne South Dakota og Wyoming.

Området var omgærdet med megen mystik, fordi de oprindelige amerikanere gennem mange år betragtede det som en helligdom. 

I 1870'erne blev der fundet guld, hvilket udløste nogle af de sidste kampe mellem de indfødte amerikanere - også kaldet indianere - og de indtrængende nybyggere fra det østlige USA.

Eksterne henvisninger 

Bjerge i USA
South Dakota
Wyoming
Memphis (Tennessee)

Memphis er den største by i den amerikanske delstat Tennessee med 628.100 indbyggere i 2021. Byen er administrativt centrum i det amerikanske county Shelby County. Hovedstaden i Tennessee er derimod Nashville.

Memphis er kendt for Blues-musik og for at have været hjemby for Elvis Presley, der ligger begravet i parken ved sit hus, Graceland, på adressen Elvis Presley Boulevard No. 3764.

Elvis Presley startede sin pladekarriere i byen i Sun Records på Union Avenue nr. 706, hvor også Jerry Lee Lewis, Roy Orbison, Johnny Cash og Carl Perkins startede.

Byen var endvidere hjemsted for pladeselskabet Stax med speciale i soul, der havde bandet Booker T. and the MGs tilknyttet som studieband. Også Elvis Presley brugte Stax, og i perioden 20. juli – 16. december 1973 indspillede han i alt 29 sange her.

Den 4. april 1968 blev Martin Luther King myrdet (skudt) på altanen udenfor sit motelværelse i Memphis. Motellet er i dag museum for racediskrimination og borgerrettigheder.

Højeste Bygninger

Eksterne kilder/henvisninger

Referencer 

 
Elvis Presley
Minneapolis

Minneapolis er den største by i den amerikanske delstat Minnesota. Byen har  indbyggere og er administrativt centrum i det amerikanske county Hennepin County. Sammen med Minnesotas hovedstad Saint Paul danner Minneapolis området kendt som Twin Cities. Byen ligger ved bredden af floden Mississippi.

Byen har tilnavnet "City of Lakes" og "Mill City" og er kendt for sine mange søer og vådområder og har historisk haft stor betydning inden for bl.a. kornproduktion. Navngivet USA's mest kyndige by, der har kulturelle organisationer, der trækker kreative mennesker og publikum til byen for teater, billedkunst, skrivning og musik. Minneapolis har en stor dansk og skandinavisk befolkning.

Referencer

Eksterne henvisninger 

Byer i Minnesota
Baltimore

Baltimore er den største by i den amerikanske delstat Maryland med  indbyggere og hjemsted for det internationalt anerkendte Johns Hopkins University. 

Byen blev grundlagt 30. juli 1729. I Baltimores havn ligger Fort McHenry, der kom under angreb af britiske styrker i 1812-krigen, og hvis forsvar inspirerede Francis Scott Key til at skrive digtet The Star-Spangled Banner, der er teksten til USA's nationalmelodi.

Baltimore er hjemsted for det amerikanske fodboldhold Baltimore Ravens.

Venskabsbyer 

  Gbarnga, Liberia (1973) 
  Odessa, Ukraine (1974) 
  Kawasaki, Kanagawa, Japan (1978) 
  Piræus, Grækenland (1982) 
  Luxor, Egypten (1982)
  Rotterdam, Holland (1985) 
  Xiamen, Kina (1985) 
  Genova, Italien (1985) 
  Alexandria, Egypten (1995) 
  Ashkelon, Israel (2005) 
  Bremerhaven, Tyskland (2007)

Referencer

Eksterne henvisninger 

 
Counties i Maryland
Francis Scott Key

Francis Scott Key (1. august 1779 – 11. januar 1843) var en amerikansk advokat og amatørdigter. Under den Britisk-amerikanske krig (1812) blev Key tilbageholdt på et britisk skib under slaget ved Fort McHenry i Baltimore, Maryland. Han blev inspireret til at skrive et digt, der skulle fejre den amerikanske sejr. Hans digt The Defence of Fort M'Henry blev senere tilsat den allerede eksisterende melodi Anacreon in Heaven af den engelske komponist John Stafford Smith, men sammensætningen blev blot kendt som The Star-Spangled Banner. Under det navn blev sangen i 1931 indført som USA's nationalmelodi.

Advokater fra USA
Frimurere fra USA
Digtere fra USA
Hyllinge (Næstved Kommune)

Hyllinge er en by på Sydsjælland med , beliggende 27 km sydøst for Slagelse, 23 km øst for Skælskør, 8 km sydøst for Fuglebjerg og 15 km vest for Næstved. Byen hører til Næstved Kommune og ligger i Region Sjælland.

Hyllinge hører til Hyllinge Sogn. Hyllinge Kirke ligger i byen.

Faciliteter 
 Hyllinge afdeling af Lille Næstved Skole har 72 elever i 0.-6. klasse. Andre af skolens afdelinger har overbygning (7.-9. klasse).
 Hyllinge Børnehus er en selvejende børnehave med plads til 39 børn. Hyldebærhuset er en integreret institution med børn i alderen 0-6 år.
 Vesthallen kan benyttes til badminton, volleyball, basketball og tennis samt gymnastik. Håndbold og fodbold spilles med bander torsdag-lørdag, og om vinteren benyttes hele hallen som 20x40 m futsalbane.

Navnet 
Byens navn kan tydes som "byen ved hylden". Eller navnet stammer fra det oldnordiske Hyulwænge, der betyder "hulvænget" og her hentyder til at Hyllinge er placeret i en hulning i landskabet.

Historie  
I 1872 beskrives Hyllinge således: "Hyllinge med Kirken og Skole".

Jernbanen 
Hyllinge havde station på Slagelse-Næstved banen (1892-1971) og lå på Danmarks længste lige jernbanestrækning – 16 km mellem Hårslev og Herlufsholm. Den asfalterede cykel- og gangsti "Fodsporet" er anlagt på banetracéet, og der er en shelterplads ved Hyllinge. Stationsbygningen er bevaret på Stationsvej 1.

Stationsbyen 
I 1898 beskrives Hyllinge således: "Hyllinge, ved Jærnbanen, med Kirke, Skole, Forsamlingshus (opf. 1887), Sparekasse (opr. 19/4 1872...Antal af Konti 156), Andelsmejeri, Mølle og Jærnbanestation med Telegrafstation". Det lave målebordsblad fra 1900-tallet viser desuden et fattighus.

Noter

Eksterne kilder/henvisninger 

 Hyllingenyt Lokalblad for Hyllinge og omegn, udgivet af Beboerforeningen – sidste nr. januar 2018  
 Historier fra Hyllinge  

Byer i Næstved Kommune
José Luis Rodríguez Zapatero

José Luis Rodríguez Zapatero (født 4. august 1960 i Valladolid, Spanien) er en spansk politiker. Han blev efter valgsejren 14. marts 2004, den 17. april 2004 indsat som Spaniens femte premierminister siden demokratiets genindførelse i 1978. Han har været leder af det Spanske Socialistiske Arbejderparti (Partido Socialista Obrero Español eller PSOE) siden 2000. 

Valgsejren kom få dage efter terrorangrebet i Madrid den 11. marts 2004. Zapateros første handling var at hjemkalde de spanske tropper fra Irak og dermed bryde med sin forgænger José Maria Aznars linje i Irakspørgsmålet.

Ved valget i marts 2008 fastholdt Zapatero sit flertal og dermed regeringsmagten. Et valgløfte om at bekæmpe kønsdiskriminering overholdt han, således at den nye regering har flertal af kvindelige ministre.

Referencer

Eksterne henvisninger 

Spaniens premierministre
Personer fra Valladolid